Վահրամ Առաքելյան

Վահրամ Բազմասերի Առաքելյան (), Ֆիզիկական կուլտուրայի հայկական պետական ինստիտուտի ռեկտոր։

Կրթություն 
 1965-1970 թթ. - սովորել և ավարտել է Ֆիզիկական կուլտուրայի հայկական պետական ինստիտուտը։
 Մանկավարժական գիտությունների դոկտոր (2002)։ Պրոֆեսոր (1996)։ Շուրջ 200 գիտական աշխատանքների, այդ թվում 8 մենագրությունների, 6 ուսումնական ձեռնարկների, բազմաթիվ գիտամեթոդական հոդվածների հեղինակ։ Աշխատությունները վերաբերում են մենապայքարային մարզաձևերի տեսության ու մեթոդիկայի հարցերին, ինչպես նաև մենամարտիկների մարմնի քաշի կարգավորման հիմնահարցերին։

Աշխատանքային գործունեություն 
 1994 թ. ընտրվել է ՀՀ ազատ ոճի ըմբշամարտի ֆեդերացիայի փոխնախագահ։ 
 1998 թվականից - Հայկական ազգային օլիմպիական ակադեմիայի տնօրեն։
 1998 թ. նշանակվել է Ֆիզիկական կուլտուրայի հայկական պետական ինստիտուտի ռեկտոր։
 2008 թ. ընտրվել է Ֆիզիկական կուլտուրայի հայկական պետական ինստիտուտի ռեկտոր։
 2013 թ. մարտի 28-ին վերընտրվել է Ֆիզիկական կուլտուրայի հայկական պետական ինստիտուտի ռեկտորի պաշտոնում։
 Բազմիցս ընտրվել է Հայաստանի ազգային օլիմպիական կոմիտեի փոխնախագահ (1999, 2004, 2009, 2014)։
 2006-2015 թթ. եղել է «Բարգավաճ Հայաստան» կուսակցության անդամ։ 2015 թ. մարտի 5-ին ներկայացրել է դիմում կուսակցությունից դուրս գալու մասին։

Պարգևներ և կոչումներ 
 Ազատ ոճի ըմբշամարտի Հայաստանի բազմակի չեմպիոն (1967-1974)։ 
 ԽՍՀՄ սպորտի վարպետ (1969)։
 ՀՀ վաստակավոր մարզիչ (1992)։
 ՀՀ ֆիզիկական կուլտուրայի և սպորտի վաստակավոր գործիչ (2002)։ 
 Մովսես Խորենացու մեդալ (2001)։
 Երախտագիտության մեդալ (2015)

Ծանոթագրություններ 

ՀՀ ֆիզիկական կուլտուրայի և սպորտի վաստակավոր գործիչներ
ԲՀԿ անդամներ
Ֆիզիկական կուլտուրայի հայկական պետական ինստիտուտի շրջանավարտներ